கேள்வி: வி.எச்.எஸ். மருத்துவமனை, சென்னை - வரலாறு என்பது என்ன?
பதில்: சென்னை மருத்துவ சேவையில் முத்த மருத்துவரான கிருஷ்ணசாமி சீனிவாஸ் சஞ்சீவி 1958 இல் அரசு பணியிலிருந்து விலகி, சென்னையின் முக்கிய சமூகத் தலைவர்களான கஸ்தூரி சீனிவாசன், தி. இரா. வெங்கடராம சாஸ்திரி, எம். பக்தவத்சலம், மு. அ. சிதம்பரம் ஆகியோரின் உதவியுடன் சமூகத்தில் பொருளாதார ரீதியாக நலிவடைந்த பிரிவினருக்கு சேவை செய்வதற்காக ஜூலை ஜுலையில் ''வாலண்டரி ஹெல்த் சர்வீஸ்'' என்ற பெயரில் ஒரு தொண்டு அறக்கட்டளையை பதிவு செய்தனர். 1961 அக்டோபரில் அப்போதைய இந்தியப் பிரதமராக இருந்த ஜவகர்லால் நேருவால் மருத்துவமனை கட்டிடத்திற்கான அடிக்கல் நாட்டப்பட்டு, 1963 சூலையில் மருத்துவமனை செயல்பாட்டுக்கு வந்தது. எச். ஐ. வி-க்கு தனியான சிகிச்சை மையம் இங்குதான் முதலில் தொடங்கப்பட்டது. 30 ஆயிரத்துக்கும் மேற்பட்ட எச். ஐ. வி. நோயாளிகளுக்கு இங்கு சிகிச்சை அளிக்கப்பட்டத்துள்ளது.
கேள்வி: வி.எச்.எஸ். மருத்துவமனை, சென்னை - வசதிகள் பற்றி நீங்கள் என்ன அறிந்துள்ளீர்கள்?
பதில்: இந்த மருத்துவமனையானது 465 உள்நோயாளர்களுக்கு சிகிச்சை அளிக்கும் வசதி கொண்ட மருத்துவமனையாக உள்ளது. இந்த மருத்துவ மனையானது பொது அறுவை சிகிச்சை, நரம்பியல், கண் மருத்துவம், நரம்பியல் அறிவைச் சிகிச்சை, நீரிழிவு நோய், மகப்பேறியல் மற்றும் மகளிர் மருத்துவம், உளநோய் மருத்துவம் மற்றும் போதை மறுவாழ்வு போன்ற ஏழு முக்கிய சிறப்புகளைக் கொண்டுள்ளது. இங்கு 1965 இல் நரம்பியல் துறை தொடங்கப்பட்டது மற்றும் மருத்துவ உளவியல், இயங்கியல் மருத்துவம், கால்-கை வலிப்பு, சிறப்பு தேவை சிகிச்சை மற்றும் உணவு வல்லுநர் ஆகியவற்றைக் கையாளுகிறது. மகளிர் நலவியல் பிரிவுக்காக 1965 ஆம் ஆண்டில் பிரசவத்துக்கு முந்தைய, பிந்தைய கவனிப்புக்கு வெளிநோயாளர் பிரிவு ஒன்று தொடங்கப்பட்டது. 1991 இல், மகப்பேறியல் மற்றும் மலட்டுத்தன்மை மருத்துவகங்கள் அதிக ஆபத்துள்ள பிரசவப் பிரிவில் சேர்க்கப்பட்டது. 1978 ஆம் ஆண்டு புகழ்பெற்ற நரம்பியல் நிபுணர் பாலசுப்ரமணியம் ராமமூர்த்தி பாலசுப்பிரமணியம் அவர்களால் டாக்டர். ஏ. இலட்மிபதி நரம்பியல் அறுவை சிகிச்சை மையம் என்று பெயரிடப்பட்ட நரம்பியல் மையம் இங்கு தொடங்கப்பட்டது. இது சிக்கலான மண்டை மற்றும் முதுகெலும்பு கோளாறுகளுக்கு சிகிச்சை அளிக்கும் வசதி கொண்டதாக உருவாகியுள்ளது. பொது அறுவைசிகிச்சைத் துறையில் குடலிறக்கம், தைராய்டு பிரச்சினைகள், குடல் அறுவை சிகிச்சை, இரைப்பை குடல், தொராசி மற்றும் அடிவயிற்று அறுவை சிகிச்சை போன்றவற்றை பெருங்குடல் அகநோக்கல் மற்றும் உள்நோக்கியியல் போன்ற நவீன மருத்துவ வசதிகள் மூலமாக செய்யப்படுகிறது. கண் அழுத்த நோய், விழித்திரை நோய்கள், உளவிழி தழும்பு போன்ற கோளாறுகளுக்கு சிகிச்சை அளிப்பதற்காக உருவாக்கப்பட்ட மருத்துவப்பிரவு இந்த மருத்துவமனையில் உள்ளது. மேலும் இங்கு விழித்திரை மற்றும் கண்புரை அறுவை சிகிச்சைகள் மேற்கொள்ளளப்படுகின்றன. மனநல மருத்துவத் துறை, ராஜாஜி டி-அடிக்ஷன் மையம், என பெயரிடப்பட்ட மனநல மருத்துவத் துறை, 22 படுக்கைகளைக் கொண்டுள்ளது மற்றும் வெளிநோயாளர் சேவைகள் தவிர, போதைக்கு அடிமையாதல் சிகிச்சைக்கான குறுகிய கால உள்நோயாளிகளுக்கான சேவைகளும் வழங்கப்படுகின்றன. இந்த மருத்துவ மனையில் 1963 ஆம் ஆண்டு முதல் குருதி வங்கி இயக்கி வருகிறது, அங்கு தன்னார்வ குருதிக் கொடை மட்டுமே ஏற்றுக்கொள்ளப்படுகிறது.
கேள்வி: வி.எச்.எஸ். மருத்துவமனை, சென்னை - நரம்பியல் அறிவியல் கல்வி நிறுவனம் பற்றி தகவல் சொல்.
பதில்: இந்த மருத்துவமனையில் நரம்பியல் அறிவியல் கல்வி நிறுவனம் (TINS) 1965 ஆம் ஆண்டில் பேராசிரியர் கிருஷ்ணமூர்த்தி சீனிவாசால் நிறுவப்பட்டது. 50 ஆண்டுகளுக்கும் மேலாக, இந்த கல்வி நிறுவனமானது சமூக அடிப்படையிலான தொழில்முறை பயிற்சி, கல்விப் படிப்புகள், முதுகலை பட்டதாரிகளுக்கான உள்ளகப் பயிற்சிகள் (சமூகப் பணி மற்றும் உளவியல்) நரம்பியல் ஆராய்ச்சி மற்றும் நிபுணத்துவ மருத்துவ நரம்பியல் ஆகியவற்றை கொண்ட மையமாக விரிவடைந்துள்ளது. இத்துறையானது நரம்பியல் மனநல மருத்துவத்தில் பெல்லோஷிப்பை வழங்குகிறது. மற்றும் நரம்பியல், நரம்பியல் மற்றும் மருத்துவ நரம்பியல் ஆகியவற்றில் முனைவர் பட்டப்படிப்பை வழங்குகிறது. இதற்கான பாடநெறிகள் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் .
கேள்வி: வி.எச்.எஸ். மருத்துவமனை, சென்னை - சமூகப் பணிகள் பற்றி விளக்கவும்.
பதில்: இந்த மருதுவமனை அதன் தொடக்கத்தில் இருந்து சுமார் 70 சதவீத நோயாளிகளுக்கு இலவசமாக மருத்துவ சேவையை வழங்கி வருகிறது. இலவச மருத்துவ உதவிக்கான தகுதியாக நோயாளிகள் அல்லது அவர்களது குடும்பத்தினரின் வருவாய் வரம்பு நிர்ணயிக்கப்பட்டுள்ளது. இதில் மருந்துகள், தங்குதல், உணவு ஆகியவை அடங்கும். இது எம். ஏ. சிதம்பரம் இன்ஸ்டிடியூட் ஆஃப் கம்யூனிட்டி ஹெல்த் என்ற பதாகையின் கீழ், தமிழ்நாட்டில் 14 சிறு சுகாதார மையங்களில் ஆரம்ப சுகாதார வலையமைப்பைக் கொண்டு இயக்குகிறது. இத்திட்டம் இந்திய மருத்துவ ஆராய்ச்சி சபை மற்றும் ஐக்கிய நாடுகளின் சிறுவர் நிதியம் ஆகியவற்றுடன் நெருக்கமாக இணைந்து நிர்வகிக்கப்படுகிறது. இதில் நோய்த்தடுப்பு, மகப்பேறு பராமரிப்பு, குடும்ப நலம், சுகாதாரம், பள்ளிகளில் சுகாதாரப் பரிசோதனை, பிறப்பு , இறப்பு பதிவுகளை பராமரித்தல் ஆகியவற்றில் தமிழகத்தின் சிறு நகரங்கள் மற்றும் கிராமங்களில் உள்ள சுமார் 100,000 மக்களுக்கு சுகாதார மையங்கள் சேவை செய்யயப்படுகிறது. இந்தத் திட்டம் ''மருத்துவ உதவித் திட்டத்தையும்'' உள்ளடக்கியது, இது குறைந்த மற்றும் நடுத்தர வருமானக் குடும்பங்களுக்கான காப்பீட்டுத் திட்டமாகும். ரேவதி ராஜ் என்ற, ஒரு குழந்தை நல மருத்துவர் இந்த மருத்துவமனையில் ''தலசீமியா நலன்புரி'' சங்கத்தை டி.டி.கே. அறக்கட்டளை மற்றும் ரோட்டரி கிளப் மெட்ராஸ் உதவியுடன் நிறுவியுள்ளார். இந்த மையத்தில் தலசீமியா நோயால் பாதிக்கப்பட்ட நோயாளிகளுக்கு இலவசமாக குருதி ஏற்றுதல், இரும்புச் செலேஷன் சிகிச்சை மற்றும் ஆலோசனைப் பராமரிப்பு ஆகியவற்றை அளிக்கப்படுகின்றன. இந்தச் சங்கம் நோய் பற்றிய விழுப்புணர்வு தகவல்களைப் பரப்புவதற்கான திட்டங்களைக் கொண்டுள்ளது. மேலும் சென்னையில் உள்ள கல்லூரிகளில் தொடர்ந்து குருதிப் பரிசோதனைகளை மேற்கொள்ளத் திட்டமிட்டுள்ளது.
கேள்வி: வி.எச்.எஸ். மருத்துவமனை, சென்னை - குறிப்பிடத்தக்க மருத்துவர்கள் பற்றி விளக்கவும்.
பதில்: * பி.கே மிஸ்ரா * ராமமூர்த்தி பாலசுப்பிரமணியம் * என்னபடம் ஸ்ரீனிவாஸ் கிருஷ்ணமூர்த்தி